Hy sê die reeds verlaagde ekonomiese verwagtings ten tyde van die begroting in Februarie vanjaar het weereens nie gerealiseer nie. Die ekonomiese groeikoers sal steeds verder verlaag moet word tot by die punt waar die ekonomie nie langer meer sal groei nie omdat die ANC-regering baie duidelik nooit sal verstaan dat ekonomiese groei in feitlik al die lande in die wêreld deur die winsmotief in ‘n kapitalistiese ekonomiese stelsel gedryf en geskep word nie. Die begrotingstekort en die staatskuld as ‘n persentasie van die Bruto Binnelandse Produk (BBP) sal elke jaar verder toeneem en die land uiteindelik oor die fiskale afgrond dryf.